கேள்வி: பாம்பே டாக்கீஸ் - வெற்றி பற்றி தகவல் சொல்.
பதில்: 1939 இல் இரண்டாம் உலகப் போர் வெடித்ததைத் தொடர்ந்து, நிறுவனம் பல சிக்கல்களை எதிர்கொண்டது. அரங்கத்தின் நிறுவனர் இமான்சு ராயின் நரம்புக் கோளாறு இறுதியில் அவரது மறைவுக்கு காரணமாக அமைந்தது. அவரது மறைவால் அரங்கம் சில மிக முக்கியமான மாற்றத்தை எதிர் கொண்டது. திரைப்பட நிறுவனத்தின் கட்டுப்பாடு தேவிகா ராணிக்கு வழங்கப்பட்டது. ஒரு நடிகையாக அவருக்கு முந்தைய அனுபவம் இருந்த காரணத்தால் தேவிகா ராணி நிறுவனத்தின் உற்பத்தி மதிப்புகளைத் தக்கவைத்துக்கொள்வதில் மிகவும் வெற்றிகரமாக இருந்தார். மேலும் அரங்கம் பின்னர் வேகமாக விரிவடைந்து வரும் இந்தியத் திரையுலகில் தனது ஆதிக்கத்தைத் தக்க வைத்துக் கொண்டது. இந்தக் காலகட்டத்தில் தயாரிக்கப்பட்ட மிகவும் வெற்றிகரமான பாம்பே டாக்கீஸ் படங்களில் கங்கன் மற்றும் பந்தன் ஆகியவை அடங்கும். இவை இரண்டிலும் லீலா சிட்னீஸ் மற்றும் அசோக் குமார் ஆகியோர் நடித்திருந்தனர். 1943 ஆம் ஆண்டில், ''கிஸ்மெட்'' வெளியாகி மிக நீண்ட தொடர்ச்சியான காட்சிக்கு உள்ளூர் சாதனையை உருவாக்கியது. இந்தியாவின் கொல்கத்தா உள்ள ராக்ஸி திரைப்பட அரங்கில் இந்தத் திரைப்படம் மூன்றரை ஆண்டுகளுக்கும் மேலாக தொடர்ந்து இயங்கியது.